নিজস্ব প্রতিবেদন: ঘন কুয়াশায় মুখ ঢাকল কলকাতা সহ গোটা দক্ষিণবঙ্গ। ভোরের আলো ফুটতে না ফুটতেই সাদা চাদরে মোড়া শহর থেকে মফস্স্বল। এক হাত দূরের জিনিসও দেখা যাচ্ছে না, কুয়াশার মাত্রা এতটাই বেশি। কিন্তু কেন এই কুয়াশা? জানা যাচ্ছে, বঙ্গোপসাগরে বিপরীত ঘূর্ণাবর্তের জেরেই এই কুয়াশা দেখা দিয়েছে। বাতাসে প্রচুর জলীয় বাষ্প থাকায় বিভ্রাট। সাম্প্রতিক অতীতে কলকাতায় এত ঘন কুয়াশা দেখা যায়নি। কুয়াশার জেরে দৃশ্যমানতা নেই বললেই চলে।